**விசாபூர் கோட்டை** ( **Visapur Fort)** என்பது இந்தியாவின் மகாராட்டிராவில் உள்ள விசாபூர் கிராமத்திற்கு அருகிலுள்ள ஒரு மலைக்கோட்டை ஆகும். இது லோகாட் -விசாபூர் கோட்டையின் ஒரு பகுதியாகும்.

இடம்
----

இது புனே மாவட்டத்தில் மலாவ்லி தொடருந்து நிலையத்திலிருநுது 5 முதல் 6 கிமீ தொலைவில் உள்ளது. அதில் 3 கிமீ செங்குத்தான சாலையும் அடங்கும். இது கடல் மட்டத்திலிருந்து 1084 மீட்டர் உயரத்தில்  லோகாட் போன்ற பீடபூமியில் கட்டப்பட்டுள்ளது.

வரலாறு
------

இது மராட்டியப் பேரரசின் முதல் பேஷ்வாவான பாலாஜி விஸ்வநாத் என்பவரால் பொது ஊழி1713-1720 இல் கட்டப்பட்டது.   விசாபூர் கோட்டை லோகாட் கட்டப்பட்டப் பின்னர் பிற்பகுதியில் கட்டப்பட்டது. ஆனாலும் இரண்டு கோட்டைகளின் வரலாறுகளும் நெருக்கமாக இணைக்கப்பட்டுள்ளன.

 விசாபூர் கோட்டையின் சூரிய ஒளி காட்சி
1818 ஆம் ஆண்டில், ஆங்கிலேயர்களால் பேஷ்வாவின் கோட்டைகளைக் குறைக்கும் நடவடிக்கையின்போது, 4 மார்ச் 1818 அன்று விசாபூர் தாக்கப்பட்டு ஆக்கிரமிக்கப்பட்டது.  

விசாப்பூர் கோட்டையின் உயரத்தையும் லோகாட்டின் அருகாமையையும் பயன்படுத்தி, பிரித்தானியத் துருப்புக்கள் விசாபூரில் தங்கள் பீரங்கிகளை நிறுவி, லோகாட் மீது குண்டுவீசி மராட்டியர்களை தப்பி ஓடச் செய்தனர். 1818 ஆம் ஆண்டில், லோகாட் -விசாபூர் ஆங்கிலேயர்களால் கைப்பற்றப்பட்டது. பின்னர் கர்னல் புரோதரின் மேற்பார்வையில் வைக்கப்பட்டது.. விசாபூரின் முக்கியத்துவத்தைக் கருத்தில் கொண்டு, வடக்கு (கொங்கண்) மற்றும் தெற்கு (தக்காணம்) நுழைவாயில்கள் இரண்டும் தகர்க்கப்பட்டன. ஒரு சில குடிசைகளைத் தவிர, எதுவும் நிற்கவில்லை.  மாறாக, லோக்காட் கோட்டையின் பெரும்பகுதி இன்றும் அப்படியே உள்ளது.

முக்கிய அம்சங்கள்
-----------------

விசாபூர் கோட்டையைப் போன்றே கட்டப்பட்டுள்ள லோகாட்டை விட பெரியது. மேலும் உயரத்தில் உள்ளது.  கோட்டைக்குள் குகைகள், குளங்கள், அலங்கரிக்கப்பட்ட வளைவு மற்றும் வீடுகள் உள்ளன. வெளிப்புற அல்லது வராண்டா சுவர்களால் சூழப்பட்டுள்ள இரண்டு கூரையற்ற கட்டிடங்களும் ஒரு காலத்தில் அரசாங்க அலுவலகங்களாக இருந்ததாகக் கூறப்படுகிறது. கல்லால் கட்டப்பட்ட ஒரு பெரிய வீட்டின் இடிபாடுகள் பேஷ்வாவின் அரண்மனை என்று அழைக்கப்படுகிறது. அனுமனின் பெரிய செதுக்கலைத் தவிர, அவருக்கு அர்ப்பணிக்கப்பட்ட பல கோயில்களும் எல்லா இடங்களிலும் சிதறிக்கிடக்கின்றன. 

இங்குள்ள ஒரு கிணறு பாண்டவர்களால் கட்டப்பட்டது என்று ஒரு புராணம் கூறுகிறது.  1885 ஆம் ஆண்டில், வடக்குச் சுவருக்கு அருகில் பத்து அடி நீளமும், நான்கு அங்குல துளையும் கொண்ட இரும்புத் துப்பாக்கி கிடைத்து. இது அநேகமாக ராணி எலிசபெத்தின் ஆட்சிக் காலத்திய துப்பாக்கியாக இருக்கலாம். கனனோஜி ஆங்கரே அல்லது மராட்டிய கடற்படையின் வேறு சில தளபதிகளால் ஆங்கிலக் கப்பல் பேஷ்வாவிடம் வழங்கப்பட்டது. கோட்டையில் உள்ள மற்ற துப்பாக்கிகளைப் போலவே இதுவும் கப்பலின் பாகங்களைக் கொண்டு தயாரிக்கப்பட்டுள்ளது. இதன் அருகில் ஒரு பழைய மகாதேவர் சன்னதியின் எச்சங்கள் உள்ளன. 

உள் அமைப்பைப் போலன்றி, அதன் சுவரின் பெரும்பகுதி இன்றும் அப்படியே உள்ளது. மிதமான வேகத்தில், விசாப்பூர் கோடைச் சுவர்களில் நடக்க இரண்டு மணி நேரம் ஆகும்.  உயரமான இது மேற்கு பகுதியில் கோபுரங்களால் பலப்படுத்தப்பட்டுள்ளது. மற்ற பகுதிகளில், சுவர் 3 அடி தடிமனில் கட்டப்பட்டுள்ளது. பாழடைந்த மத்திய வாயிலில் இரண்டு பெரிய கோட்டைகள் இன்றும் உள்ளன. 

 பருவமழை காலத்தில் விசாபூர்

புகைப்படங்கள்
-------------

* Visapur fort walls from outsideவெளியில் இருந்து விசாபூர் கோட்டை சுவர்கள்
* Ruins of the Peshwa's Palace, Visapur fortபேஷ்வாவின் அரண்மனையின் இடிபாடுகள், விசாபூர் கோட்டை
* Visapurவிசாபூர்
* Trek way near from Lohgadலோகாட் அருகே மலையேற்றப் பாதை

அருகிலுள்ள இடங்கள்
------------------

* பாஜா குகைகள் - மலாவ்லியிலிருந்து 2 கிமீ (1.2 மை) தொலைவில் உள்ளது. ஒரு காலத்தில் பௌத்தத் துறவிகள் வாழ்ந்தனர்.
* கர்லா குகைகள்
* லோனாவாலா - 20 கிமீ (12 மைல்), புகழ்பெற்ற மற்றும் இயற்கை எழில் கொஞ்சும் மலை வாழிடம்.
* ஆம்பி பள்ளத்தாக்கு நகரம் - லோணாவாலாவிலிருந்து 22.கி.மீ. (14 மை)
* லோகாட்

கோட்டைக்குச் செல்லும் வழி
-------------------------

கோட்டையை அடைவதற்கான எளிதான மற்றும் வசதியான வழி தொடருந்தில் செல்வதாகும்.  விசாபூர் கோட்டைக்கு அருகில் உள்ள தொடருந்து நிலையம் மலாவ்லி நிலையம் (தோராயமாக. 5 கிமீ) இது மும்பை, லோணாவாலா மற்றும் புனே ஆகியவற்றுடன் நன்கு இணைக்கப்பட்டுள்ளது. மலாவ்லி நிலையத்திலிருந்து விசாபூர் கோட்டையை மூன்று சக்கர வாகனம் மூலமும் அடையலாம்

மேற்கோள்கள்
-----------

1. 1 2  Friends of forts website பரணிடப்பட்டது 7 திசம்பர் 2008 at the வந்தவழி இயந்திரம்
2. 1 2 3  Maharashtra Government Tourism Site
3. 1 2 3 4 5  *Gazetteer of the Bombay Presidency*, Government Central Press, 1885, retrieved 2009-01-20
4. 1 2  Nirvana adventures website
5. ↑  How to reach Visapur 
 fort near Mumbai: